**Port Elizabeth** (xhosa: *iBhayi*; dagligdags afrikaans: *Die Baai*) er en by i provinsen iMpuma-Koloni i Sør-Afrika. Byen blir ofte forkortet «PE» og har kallenavnene «den vennlige byen» og «den forblåste byen». Den ligger i Algoa Bay og er en av de største havnene i Sør–Afrika.

Byen ble grunnlagt i 1820 for å huse britiske nybyggere, og for å styrke grenseregionen mellom Kappkolonien og xhosafolket. Med en befolkning på 1,3 millioner er den nå del av Nelson Mandela storbykommune. Byen er vennskapsby med Göteborg, Jacksonville og Palm Desert i California.

Historie
--------

Horse Memorial reist til minne om alle dyrene som døde i andre boerkrig (1899–1902).
Området rundt det som nå kalles Algoa Bay ble først bosatt av innfødte stammer for utallige århundrer siden. Khoisan var blant de første innbyggerne, mens xhosaene kom senere. De første europeerne som besøkte området var Bartolomeu Dias som gikk i land på St Croix Island i Algoa Bay i 1488, og Vasco da Gama som merket seg den nærliggende Bird Island i 1497. I flere århundrer var området avmerket på navigasjonskartene som «et sted å gå i land med ferskvann».

Området ble del av Kappkolonien, og det ble bygget et steinfort kalt *Fort Frederick* i 1799, under den første britiske okkupasjonen av kolonien under Napoleonskrigene. Dette fortet ble bygget for å beste området fra en mulig fransk landgang, og fortet hadde oversikt over stedet som senere ble Port Elizabeth og er nå et monument.

4000 britiske nybyggere ankom i 1820 med båt. Havnebyen ble grunnlagt av Rufane Shaw Donkin, den fungerende guvernøren av Kappkolonien som oppkalte den etter sin avdøde kone, Elizabeth. Buen ekspanderte og bygget et variert samfunn som bestod av europeere kappmalaysiere og andre immigranter. Veksten gikk særlig fort etter 1873 da jernbanen til Kimberley ble bygget. Britene bygget en konsentrasjonsleir her under andre boerkrig for å huse boerkvinner og barn.

Effektene av apartheid–regimet hadde også innvirkning på Port Elizabeth. Tvunget forflytning av ikke–hvit befolkning under *Group Areas Act* begynte i 1962 og førte til at forskjellige townships ble bygget. Hele distriktet *South End* som var et førsteklasses eiendomsområde, ble avfolket med tvang og jevnet med jorden i 1965. Forflytningene fortsatte til 1975.

Siden de frie valgene i 1994 har Port Elizabeth stått ovenfor de samme problemene som resten av Sør–Afrika, inkludert hiv/aids og en økning i voldelig, ofte narkotika–relatert, kriminalitet. Men takket være den blomstrende turismen og eiendomsindustrien, fortsetter utviklingen både i byen og i nærheten, for eksempel i den nye industrielle utviklingssonen i Coega.

Nelson Mandela storbykommune (NMMM) ble i 2001 dannet som et administrativt område som dekker Port Elizabeth, nabobyene Uitenhage og Despatch og de omkringliggende landbruksområdene. Denne metropolisen har en befolkning på 1,5 millioner innbyggere.

Klima
-----

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Klimaet i Port Elizabeth |
| --- |
| Måned | jan | feb | mar | apr | mai | jun | jul | aug | sep | okt | nov | des | årlig |
| Høyeste rekordtemperatur (°C) | 39 | 38 | 41 | 39 | 35 | 32 | 33 | 34 | 39 | 39 | 36 | 36 | **41** |
| Gjennomsnittlig daglig maksimumstemperatur (°C) | 25 | 25 | 25 | 23 | 22 | 20 | 20 | 20 | 20 | 21 | 22 | 24 | **22** |
| Gjennomsnittlig daglig minimumstemperatur (°C) | 18 | 18 | 17 | 14 | 12 | 9 | 9 | 10 | 11 | 13 | 15 | 16 | **14** |
| Laveste registrerte temperatur (°C) | 10 | 11 | 8 | 4 | 2 | -1 | -1 | 2 | 2 | 3 | 6 | 9 | **-1** |
| Gjennomsnittlig månedlig nedbør (mm) | 36 | 40 | 54 | 58 | 59 | 62 | 47 | 64 | 62 | 59 | 49 | 34 | **624** |
| Gjennomsnittlig antall dager med regn (>= 1 mm) | 9 | 9 | 10 | 9 | 9 | 8 | 8 | 10 | 9 | 11 | 11 | 9 | **112** |
| **Kilde:** South African Weather Service |

 |

Demografi
---------

Ifølge folketellingen i 2001, er det 1 005 776 mennesker og 260 798 husholdninger i Port Elizabeth. 15,3% av husholdningene består av individer. Gjennomsnittsstørrelsen på husholdningene er 3,86.

52,0% av husholdningene har telefon og/eller mobiltelefon, 44,9% har tilgang til telefon i nærheten og 3,2% har tilgang som ikke er i nærheten eller har ingen tilgang.

79,5% av husholdningene har vannklosett eller kjemisk toalett. 86,1% får søppel fjernet av kommunen minst en gang i uka, og 3,1% har ikke søppelavtale. 46,7% har rennende vann i huset, 79,7% har rennende vann på eiendommen og 98,7% har til gang til rennende vann.

65,0% av husholdningene bruker elektrisitet til matlaging, 59,5% til oppvarming og 75,0% til opplysning.

73,1% av husholdningene har radio, 67,8% har fjernsyn, 11,8% eier en datamaskin, 61,8% har kjøleskap og 31,7% har mobiltelefon.

### Etnisitet

|  |  |
| --- | --- |
| **Etnisitet** | **Prosent av befolkningen** |
| Svarte afrikanere | 58,90% |
| Fargede | 23,48% |
| Hvite | 16,51% |
| Indere/Asiater | 1,12% |
|

### Aldersfordeling

|  |  |
| --- | --- |
| **Alder** | **Prosent av befolkningen** |
| <15 år | 26,2% |
| 15–24 år | 20,2% |
| 25–44 år | 31,9% |
| 45–64 år | 16,5% |
| >64 år | 5,3% |
|

For 100 kvinner er der 91,2 menn. For hver 100 kvinner som er 18 år eller eldre, er der 87,3 menn.

### Språk

|  |  |
| --- | --- |
| **Førstespråk** | **Prosent av befolkningen** |
| Xhosa | 57,3% |
| Afrikaans | 29,7% |
| Engelsk | 12,1% |
| Sørsotho | 0,3% |
| Sør-ndebele | 0,1% |
| Zulu | 0,1% |
| Nordsotho | 0,1% |
| Setswana | 0,0% |
| Swazi | 0,0% |
| Venda | 0,0% |
| Tsonga | 0,0% |
| Ikke–offisielle språk | 0,2% |
|

### Religion

|  |  |
| --- | --- |
| **Religion** | **Prosent av befolkningen** |
| Kristne | 89,4% |
| Ateister | 6,1% |
| Muslimer | 1,5% |
| Jøder | 0,4% |
| Hinduer | 0,3% |
| Andre eller ubestemt | 2,3% |
|

### Utdanning

|  |  |
| --- | --- |
| **Utdannelse** | **Prosent av befolkningen 20 år og eldre** |
| Ingen skolegang | 6,7% |
| Noe grunnskole | 13,0% |
| Kun fullført grunnskole | 7,5% |
| Noe ungdomsskole | 39,6% |
| Kun fullført ungdomsskole | 24,4% |
| Utdannelse høyere enn ungdomsskole | 8,7% |
|

### Arbeidsledighet

28,2% av befolkningen i alderen 15 til 65 år er arbeidsledige.

|  |  |  |
| --- | --- | --- |
| **Etnisitet** | **Prosent av arbeidsledige** | **Prosent av etnisitet som er arbeidsledige** |
| Svarte afrikanere | 78,5% | 37,2% |
| Fargede | 18,7% | 23,5% |
| Hvite | 2,4% | 4,0% |
| Indere/Asiater | 0,4% | 9,8% |
|

### Lønn

|  |  |  |
| --- | --- | --- |
| **Inntekt, sørafrikansk rand** | **Inntekt, amerikansk dollar** | **Andel** |
| Ingen inntekt |  | 2,2% |
| R 12 – R 4,800 | $2 – $721 | 8,3% |
| R 4812 – R 9600 | $723 – $1443 | 13,8% |
| R 9612 – R 19 200 | $1445 – $2886 | 22,8% |
| R 19 212 – R 38 400 | $2888 – $5772 | 21,2% |
| R 38 412 – R 76 800 | $5774 – $11 543 | 17,7% |
| R 76 812 – R 153 600 | $11 545 – $23 087 | 9,5% |
| R 153 612 – R 307 200 | $23 089 – $46 174 | 3,1% |
| R 307 212 – R 614 400 | $46 176 – $92 348 | 0,8% |
| R 614 412 eller mer | $92 350+ | 0,6% |
|

Næringsliv
----------

Port Elizabeth og Uitenhage har Sør–Afrikas bilindustri. Her holder General Motors, Volkswagen, Ford, Continental Tyres og mange andre bilselskaper. De fleste industriene i NMMM er rettet mot bilindustrien og lager deler som elektriske ledninger og dekk til bilprodusentene. Her ligger også Sør–Afrikas eneste produsent av primærbatteri, Eveready ltd. Port Elizabeth er også den nærmeste byen til den industrielle utviklingssonen i Coega.

Kommunikasjon
-------------

Port Elizabeth ligger langs N2–veien som går fra Cape Town til Durban. Den følger stort sett kysten. Sør–Afrikas jernbane er også tilknyttet Port Elizabeth.

Port Elizabeth lufthavn (IATA-flyplasskode **PLZ**, ICAO flyplasskode **FAPE**) betjener byen, men er ikke en internasjonal flyplass. Internasjonale besøkende til byen som ern en av Sør–Afrikas største turistmål, må fly til enten Johannesburg eller Cape Town og så ta innenriksruter til Port Elizabeth. I forberedelse for VM i fotball 2010 blir rullebanen forlenget med tanke på å ta imot internasjonale ruter.

Byen har en havn i Algoa Nay, og byggingen av ytterligere en havn er i gang. Den nyere internasjonale havnen ved Coega vil støtte veksten i byens industrier og ny industri.

Sport
-----

Byen har mange flotte sportsfasiliteter for fotball, rugby, cricket, landhockey og mange andre idretter. Byens plassering ved kysten gjør den også til base for mange vannsporter

St George’s Park cricketbane ligger i byen som arrangerer test cricket. Den er den eldste cricketbanen i Sør–Afrika.

Hovedkvarteret til kontroversielle Southern Kings ligger i Port Elizabeth.

Port Elizabeth har planlagt Nelson Mandela Bay Stadium for VM i fotball 2010 med plass til 50 000 tilskuere. De lokale treningsanleggene blir:

* Nelson Mandela Metropolitan University stadion (tidligere University of Port Elizabeth)
* Adcock Stadium
* Dan Qeqe Stadium
* Zwide Stadium
* Wolfson Stadium

Turisme
-------

Donkin Reserve
*Donkin Reserve* ble opprettet til minne om sir Rufane Shaw Donkins kone, Elizabeth, som byen er oppkalt etter. Den er en park på en høyde som ligger over det sentrale distriktet av byen på sjøsiden og inneholder et fyrtårn og en liten steinpyramide. Pyramiden har inskripsjonen «*Til minne om et av de mest perfekte menneskene som har gitt sitt navn til byen nedenfor.*» Fyrtårnet ble bygget i 1861 og er nå brukt av byens turistinformasjonskontor.

*Fort Frederick* ble bygget av stein i 1799 av britiske styrker for å beskytte mot en mulig fransk landgang. Fortet er oppkalt etter Frederick, hertugen av York. Det var opprinnelig bevæpnet med to åttepunds kanoner og hadde et vakthus og et kruttlager.

*Horse Memorial* ble reist til minne om de mange hestene og eslene som døde under andre boerkrig mellom 1899 og 1902.

Mange av disse attraksjonene kan sees ved å ta en 5 km lang vandring langs *Donkin Heritage Trail* som går gjennom byens sentrum.

Myndigheter
-----------

Port Elizabeth er del av Nelson Mandela storkommune og fungerer som administrasjonssted for det omkringliggende Sarah Baartman distriktskommune.

Byen er setet for Sør-Afrikas høyesterett, i tillegg til magistratkontoret. Som et resultat av høyesteretts tilstedeværelse, finnes det flere andre relaterte statsorganer her.

Noen få andre departement (for det meste provinsielle) har avdelinger eller andre kontorer i Port Elizabeth.

Referanser
----------

1. ↑  artikkel i 1911 Encyclopaedia Britannica Arkivert 19. januar 2012 hos Wayback Machine.
2. ↑  Nelson Mandela Bay Tourism - Historical information Arkivert 24. mai 2007 hos Wayback Machine.

Eksterne lenker
---------------

* (en) Port Elizabeth – kategori av bilder, video eller lyd på Commons Rediger på Wikidata

| * v
* d
* r
Provinsen iMpuma-Koloni i Sør-Afrika |
| --- |
| **Provinshovedstad:** Bhisho |
| Regioner | Amatola **·** Northern **·** Western **·** Wild Coast | Sør-Afrikas flagg |
| Store byer | Aliwal North **·** Bhisho **·** East London **·** Graaff Reinet **·** Grahamstown **·** Jeffreys Bay **·** Mthatha **·** Port Alfred **·** Port Elizabeth **·** Uitenhage |
| Bydistrikter | Nelson Mandela Bay |
| Landdistrikter | Alfred Nzo **·** Amatole **·** Chris Hani **·** Joe Gqabi **·** O.R. Tambo **·** Sarah Baartman |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Encyclopædia Universalis **·** Nationalencyklopedin **·** Nationalencyklopedin **·** VIAF **·** GND **·** LCCN **·** BNF **·** BNF (data) **·** SUDOC **·** BNE **·** GeoNames **·** MusicBrainz
 |